Sangeeta sindhi Bahl

**Sangeeta Sindhi Bahl** (Jammu, Jammu & Kaxmir, India 1965eko otsailaren 9a)[1] munduko mendirik altuena eskalatu zuen emakume indiarrik zaharrena izan zen (8.848,86 m edo 29.031,7 ft), Everest mendia 2018ko maiatzean 53 urte zituelarik. [4] Indiar batasuneko Jammu eta Kaxmir lurraldeko lehen emakumea ere bihurtu zen mendia eskalatzen. [5] Bahl Miss India finalista ohia da. [6]

## Mendizaletasuna 
Sangeeta Bahl 46 urterekin igo zen lehen aldiz mendira. Dagoeneko mendizale trebatua zen Ankur Bahl senarrak adoretuta eta trebatuta, Kilimanjaro-ri (5.895 m  19.341 ft) heldu zion 2011n. Bi urte geroago, Bahl-ek Elbrus mendia (5.642m  18.510 ft) igo zuen, Europako gailurrik altuena, 2014an Antartikako Vinson mendia (4.897  16.066 ft) igo zuen hirugarren emakume indiarra bihurtu aurretik. Urte bat geroago, Aconcagua (6.962 m edo 22.841 ft) eskalatu zuen, Hego Amerikako gailurrik altuena.

Bahl-ek 2017an Everest igotzeko egin zuen lehen saiakerak huts egin zuen, altitudeko gaixotasuna zela eta. Mendian berrogeita hamar egun igaro ondoren, altuerako gaixotasunaren sintomak azaleratu ziren, eta altuera handiko oinarrizko kanpaleku batetik ebakuatu behar izan zuten, antzeko eragina zuten beste sei eskalatzailerekin batera. Bahl gaixotu egin zen, nahiz eta aurretik 6.000 metroko baino gehiagoko bi mendi igo zituen (20.000ft).

2018ko maiatzaren 19an Everesteko gailurrera iritsi zen bere bigarren saiakeran. Haizete handiek eta elurteek baldintza gogorrak gehitu zituzten Bahl-ek gailurrerako azken bultzada egin zuenean, Hego Col-side-tik hurbilduz. Bere igoeran bi sherpen laguntza izan zuen bere mendi gidari bezala, Bahl-ek Ngaa Tenji eta "Nurbu Sherpa" bezala izendatzen dituenak. Bigarren saiakera horretan, Bahl-ek ez zuen altuerako gaixotasunaren sintomarik izan, eta hori prestakuntza sakonari eta entrenamendu zorrotzari egozten die. Gailurrera heltzean, Bahl-ek Premlata Agrawal-en errekorra gainditu zuen, bertara iristen zen emakume indiar zaharrena bezala, Agrawal-ek igoera 2011n egin zuelarik.

### Zazpi Gailurrak 
Munduko ohiko Zazpi Gailurretatik seitan osatu ditu igoerak Bahl-ek, eta Ipar Amerikako Denali bakarrik utzi du hark eskalatu gabe. 2019an, Bahl entrenatzen ari zen zazpigarren gailurrera igotzen saiatzeko.

Taula honetan dituzue osatutako igoeren xehetasunak:

## Interes profesionalak eta bizitza pertsonala 
Bahl *Impact Image* Consultor-en sortzailea, zuzendaria eta irudi aholkularia da, Gurgaon-en egoitza duen eta irudi aholkularitza profesionalean espezializatuta dagoen enpresa. Korporazioko langileen prestatzaile gisa, mentoring eta coaching zerbitzuak eskaintzen ditu, bai norbanakoentzat, bai erakundeentzat. Hizlari nagusi gisa agertu da, eta mendiko eskaladak erresistentzia, erresilientzia, indar mentala eta egonkortasuna eraikitzen nola laguntzen duen jakiteko ezagutza zabaldu du haurrekin eta Skoolz-ek gidatutako Nidhi Kumar andrearen ikuskizun ospetsuaren aurkezlearekin egindako saio interaktiboetan. 1985ean, *Femina-k* (Miss India) antolatutako eta zuzendutako edertasun-lehiaketa nazionalean parte hartu zuen Bahl-ek, eta finalera iritsi zen.

Bahl Jammun jaio zen, garai hartan Jammu eta Kaxmir estatua zenaren neguko hiriburuan. Bere senarra Ankur Bahl da eta seme bat dute. Semea: Aarnav Bahl, Calpoly Californian arkitektura ikasten du eta Ironman triatleta da.

## Ikus gainera 
* Everest mendiaren gailurra lortu duten indiar mendigoizaleak - Urtearen arabera (ingelesez)
* Everest mendigoizalearen zerrenda, tontorrera egindako aldi kopuruaren arabera (ingelesez)
* Indiako Everest mendiko erregistroen zerrenda
* (Ingelesez):Mount Everesteko errekor zerrenda
* Tamae Watanabe – Japanese mountain climber and record holder as oldest woman to scale Everest  [Mendigoizale japoniarra eta Everest eskalatu zuen emakumerik zaharrenaren errekorraren jabea] (ingelesez)

## Erreferentziak 
## Kanpo estekak 
* Sangeeta sindhi Bahl
* Premlata Agarwal